**7. ura Kraški relief**

Pozdravljeni,

Prejšnjo uro ste osvežili znanje o kraških pojavih, danes pa boste to ponovili, zapisali in jih nekaj narisali.

Potrebujete zemljevid, SDZ, zvezek in barvice.

Zelo dobro in z bogatim in nazornim slikovnim gradivom je kraški relief predstavljen na spletni strani: <http://www.facka.si/gradiva/geo/geomorfologija/2preperevanje.html>

* Glej: a)KEMIČNO PREPEREVANJE 🡪 Kraške oblike / ko klikneš na **Več**, sledijo slike in opisi

V veliko pomoč ti bo pri 3. nalogi!

**Navodilo:**

1. Ponovite snov prejšnje ure, seveda ob zemljevidu!
2. V zvezek napišite nov naslov **KRAŠKO POVRŠJE**
3. Izdelajte zapis nekako takole:
4. Dinarskokraške pokrajine so zgrajene pretežno iz \_\_\_\_\_\_\_\_\_\_\_\_\_\_=> KRAŠKI POJAVI.

Razloži, kako nastanejo. / *ustno*

Kras = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kras =\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Vode - malo površinskih, večinoma \_\_\_\_\_\_\_\_\_\_\_\_\_\_\_\_\_\_\_\_\_\_\_
* pokaži jih
* opiši vodni sistem reke Ljubljanice (ustno, ob zemljevidu)

 Prsti na apnencu so plitve, a rodovitne (rdeča jerina ali jerovica)

1. Kraški pojavi so:

POVRŠINSKI: */naštej jih*

PODZEMNI: */naštej jih*

 Vsakega od njih ustno opiši!

 **POZOR:** Geografi so **UVALO** črtali s seznama kraških pojavov, zato je **NE PIŠITE**!

Nariši in **nujno** uporabi barve:

* **VRTAČO** (z rodovitno rdečo prstjo na dnu – ta prst je netopni ostanek apnenca!)
* **KRAŠKO POLJE** 2 skici: tloris in prečni prerez; na tlorisu nujno označi:
* kraški izvir ali obrh – mesto, kjer pride voda na dan
* ponor – mesto, kjer površinska voda izgine v podzemlje
* reka ponikalnica – ki meandrira
* planote, ki ga obdajajo /ne pozabi, da imajo strma pobočja
* naselja na robu (nekoliko dvignjena – zakaj?)
* **KRAŠKO JAMO S KAPNIKI** (označi vrsto kapnika)
1. Kras je ekološko zelo občutljivo področje. Pojasni zakaj.
2. Opiši in pojasni izraza:
* DELANA VRTAČA –
* TREBLJENJE KAMNITIH TAL –

Če ste prišli do tu, ste današnjo nalogo opravili.

Sedaj pa le še fotografirajte vse kar ste naredili o Dinarskokraških pokrajinah in mi prosim **pošljite, najkasneje v petek, 10. 4.** (nekateri ste mi nekaj že poslali, ne pošiljajte tega ponovno).

To velja tudi za tiste, ki imate dolg še z Obpanonskimi pokrajinami.

V kolikor se zgodi, da svojih zadolžitev do roka izjemoma ne boste mogli opraviti, mi, prosim, po elektronski pošti pošljite pojasnilo, kaj vas je pri tem oviralo, in napišite, do kdaj boste zadolžitev opravili.

Bodite dobro in pazite nase!

Nevenka Šega